וויצ'ך שצ'נסני

וויצ'ך תומאש שצֶ'נְסְני (בפולנית: Wojciech Tomasz Szczęsny; נולד ב-18 באפריל 1990 בוורשה) הוא כדורגלן פולני המשחק בעמדת השוער בקבוצת יובנטוס ובנבחרת פולין.

קריירה
כשהיה נער החל שצ'נסני להתאמן במחלקת הנוער של קבוצת הכדורגל אגריקולה ורשה. כאשר היה בן 15, מאמן השוערים של קבוצת הפאר הפולנית לגיה ורשה התרשם משצ'נסני, והוא הצטרף למועדון.

בשנת 2006 הגיע שצ'נסני לאנגליה והצטרף למחלקת הנוער של ארסנל. ב-22 בספטמבר 2009 ערך את הופעת הבכורה שלו כשחקן מקצועני, במשחק מול וסט ברומיץ' אלביון במסגרת גביע הליגה. בנובמבר 2009 הושאל שצ'נסני לחודש אחד לקבוצת ברנטפורד מהליגה השלישית. במשחקו השני במועדון הציל בעיטת עונשין, ובמשחקו החמישי בקבוצה נבחר לשחקן המצטיין במשחק. בדצמבר הוארכה השאלתו של שצ'נסני לחודש נוסף, ובינואר הוארכה השאלתו עד תום עונת 2009/2010.

בעונת 2010/2011 חתם שצ'נסני על חוזה חדש בארסנל ושיחק בהופעתו הראשונה בקבוצה הבוגרת. ב-13 בדצמבר 2010 ערך את הופעת הבכורה שלו בפרמייר ליג, בהפסד 0–1 למנצ'סטר יונייטד, כאשר פתח בהרכב של ארסנל בעקבות פציעתם של שני השוערים הבכירים בקבוצה, מנואל אלמוניה ולוקאש פביאנסקי. ב-16 בפברואר 2011 ערך את הופעת הבכורה שלו בליגת האלופות, בניצחון 1–2 על ברצלונה, ובסך הכול ערך בעונה זו 24 הופעות בכל המסגרות.

בעונת 2011/2012 הפך שצ'נסני לשוער הראשון הקבוע של ארסנל, ופתח בהרכב הקבוצה בכל 38 המשחקים בפרמייר ליג. בתחילת העונה שלאחר מכן סבל מפציעה, אך בנובמבר 2012 חזר להרכב הקבוצה. בעונת  החמיץ משחק ליגה אחד, וב-16 משחקים שמר על רשת נקייה, וכן זכה עם הקבוצה בגביע האנגלי וגם זכה בפרס כפפת הזהב בפרמייר ליג יחד עם פטר צ'ך.

ב-29 ביולי 2015 הושאל שצ'נסני לעונה אחת לרומא. בסוף עונת 2015/2016 הוארכה השאלתו לעונה נוספת.

ב-19 ביולי 2017 חתם שצ'סני ביובנטוס לארבע שנים.

נבחרת פולין
לשצ'נסני ארבע הופעות במדי נבחרת פולין עד גיל 20, ושבע הופעות במדי הנבחרת עד גיל 21. ב-18 בנובמבר 2009 ערך את הופעת הבכורה שלו בנבחרת הבוגרת, במשחק ידידות מול נבחרת קנדה, כשהחליף במחצית את תומאש קושצ'אק. בפברואר 2011 פתח לראשונה בהרכב הנבחרת, במשחק מול נבחרת נורווגיה. שצ'נסני היה חלק מסגל הנבחרת ליורו 2012, ובמשחק הפתיחה הורחק בכרטיס אדום בדקה ה-69.

נכלל בסגל נבחרת פולין לטורניר מונדיאל 2022.

תארים

קבוצתיים 
ארסנל
 גביע ה-FA (2): , 
 מגן הצדקה: 

יובנטוס
 אליפות איטליה: 2017/2018, 2018/2019, 2019/2020
 קופה איטליה: , 2020/2021
 הסופר קאפ האיטלקי: 2018, 2020

אישיים 
 כפפת הזהב בפרמייר ליג: 2013/2014
 שוער העונה בסרייה א': 2019/2020

קישורים חיצוניים

 עמוד השחקן באתר הרשמי של ארסנל

הערות שוליים 

כדורגלנים פולנים
שוערי כדורגל פולנים
ורשה: כדורגלנים
כדורגלני ארסנל
כדורגלני ברנטפורד
כדורגלני רומא
כדורגלני יובנטוס
כדורגלני נבחרת פולין
כדורגלני יורו 2012
כדורגלני יורו 2016
כדורגלני מונדיאל 2018
כדורגלני יורו 2020
כדורגלני מונדיאל 2022
פולנים שנולדו ב-1990